# Ambasados sprogdinimas Džakartoje

### Straipsnis iš Vikipedijos, laisvosios enciklopedijos.

Ambasados sprogdinimas Džakartoje
Ambasados pastato išorinėje sienoje pakabinta Australijos vėliava
Vieta | Džakarta, Indonezija
Taikinys(iai) | Australijos ambasada
Data | 2004 m. rugsėjo 9 d.
Atakos tipas | Automobilių sprogimas
Mirtys | 9
Sužeisti | virš 150
Nusikaltėlis(iai) | Jemaah Islamiyah, Islamo teroristai

Ambasados sprogdinimas Džakartoje įvykdytas 2004 m. rugsėjo 9 d. Džakartoje, Indonezijoje.

Viena tona sprogmenų pakrautas nedidelis Daihatsu venas susprogdintas šalia Australijos ambasados Kuningan rajone, Pietų Džakartoje, maždaug 10:30 vietiniu laiku (13:30 Lietuvos laiku). Sprogimo metu oficialiais duomenimis žuvo 9 žmonės, įskaitant savižudį sprogdintoją, sužeisti dar 150 žmonių. Australijos pareigūnai pranešė apie 11 žuvusiųjų. Nuostoliai padaryti ir netoli esančioms Graikijos ir Kinijos ambasadoms. Aplink sprogimo vietą buvo apgriauta daugybė pastatų, dideliu atstumu išbyrėjo langų stiklai, dūžtantis stiklas sužeidė daug viduje buvusių darbuotojų.

Nepaisant to, kad išpuolis buvo nukreiptas prieš Australijos ambasadą, nė vienas jos darbuotojas nežuvo. Tarp žuvusiųjų buvo ambasados apsaugos darbuotojas ir keturi Indonezijos policininkai, budėję ambasadoje.

Tai buvo trečias didelis išpuolis Indonezijoje, nukreiptas prieš Australiją ir Australijos objektus šalyje, po 2002 m. sprogimų Balio saloje ir 2003 m. J.W. Marriott viešbučio sprogdinimo.

## [taisyti] Nuorodos

- News.com.au straipsnis
- BBC naujienų straipsnis
- Reuters reportažas

| Šis straipsnis apie istoriją yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../a/m/b/Ambasados_sprogdinimas_D%C5%BEakartoje_5676.html"

Kategorijos: Nepilni Istorija | Terorizmas | Indonezijos istorija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Bahasa Indonesia
- Bahasa Melayu